धारचूला में खतरे के निशान पर काली, नौ जिलों के लिए आज भी अलर्ट - Uttarakhand News
Home » »Unlabelled » धारचूला में खतरे के निशान पर काली, नौ जिलों के लिए आज भी अलर्ट
धारचूला में खतरे के निशान पर काली, नौ जिलों के लिए आज भी अलर्ट
पिथौरागढ़: कुमाऊं में भारी बारिश का दौर लगातार जारी है। भारी बारिश के कारण काली नदी खतरे के निशान को पार कर गई है। काली से संभावित खतरे को देखते हुए लोगों को काली नदी के किनारे नहीं जाने की हिदायद की गई है। मौसम विभाग की मानें तो आज भी प्रदेश के नौ जिलों में भारी बारिश की पूरी संभवना है। इसको देखते हुए अलर्ट पर रहने को कहा गया है।
उफनाई काली नदी के रौद्र रूप से इसके तटवर्ती क्षेत्रों में रहने वाले लोग दहशत में हैं। झूलाघाट में तालेश्वर, गेठिगाड़ा, कानड़ी, सीमू, बलतड़ी, तड़ीगांव के लोगों से नदी किनारे न जाने की अपील की है। टनकपुर-पिथौरागढ़ एनएच निर्माण कार्य, कीचड़ और मलबे के चलते बार-बार ठप हो रहा है।
मौसम विभाग ने प्रदेश के नौ जिलों में आज के लिए भी भारी बारिश की चेतावनी जारी की है। पूर्वानुमान के अनुसार राजधानी देहरादून समेत, नैनीताल, चंपावत, ऊधमसिंह नगर, पिथौरागढ़, चमोली, टिहरी, पौड़ी और हरिद्वार जिलों में भारी से बहुत भारी बारिश हो सकती है। वहीं प्रदेश के अन्य इलाकों में भी बादल छाये रहने और बारिश होने का अनुमान है।